NARIADENIE KOMISIE (ES) č. 2119/2005
z 22. decembra 2005,
ktorým sa mení a dopĺňa nariadenie (ES) č. 3175/94, ktorým sa ustanovujú podrobné pravidlá použitia osobitných opatrení pre dodávky obilninových výrobkov a sušeného krmiva na menšie ostrovy v Egejskom mori a ktorým sa zavádza predbežný odhad dodávok
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2019/93 z 19. júla 1993, ktorým sa zavádzajú osobitné opatrenia pre menšie ostrovy v Egejskom mori týkajúce sa určitých poľnohospodárskych výrobkov (1), najmä na jeho článok 3a ods. 2,
keďže:
(1)
Nariadenie Komisie (EHS) č. 2958/93 (2) ustanovilo spoločné podrobné pravidlá pre použitie nariadenia (EHS) č. 2019/93, čo sa týka osobitných opatrení na dodávky určitých poľnohospodárskych výrobkov na menšie ostrovy v Egejskom mori a najmä podľa článku 3 nariadenia (EHS) č. 2019/93 výšku pomoci týchto dodávok.
(2)
Nariadenie Komisie (ES) č. 3175/94 (3) ustanovuje predbežný odhad dodávok obilninových výrobkov a sušeného krmiva podľa článku 2 nariadenia (EHS) č. 2019/93.
(3)
Je preto potrebné ustanoviť predbežný odhad dodávok na rok 2006.
(4)
V dôsledku toho je potrebné zmeniť a doplniť nariadenie (ES) č. 3175/94.
(5)
Opatrenia uvedené v tomto nariadení sú v súlade so stanoviskom všetkých riadiacich výborov pre príslušné výrobky,
PRIJALA TOTO NARIADENIE:
Článok 1
Príloha k nariadeniu (ES) č. 3175/94 sa nahrádza prílohou k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. januára 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 22. decembra 2005